Biesemsbënner

De Biesemsbënner war en Handwierker, dee fréier Bieseme gebonnen, d. h. fabrizéiert huet. De Still vum Biesem war gemenkerhand aus Fiichtenholz, ëm dee Reiser gebonnen a mat engem Rank aus Hieselterrutte festgemaach gouf.   

Do wou et méiglech war, ass fir d'Rutte vum Biesem Gënz geholl ginn, soss waren et meeschtens d'Spëtze vu Bierkenäscht oder vum Wäisse Faulbam, a wann där keng opzedreiwe waren, goufe Bichen- oder Hobichenäscht geholl. Fir gläichméisseg déck Rutten ze kréien, goufen déi beim Fäschemaachen erausgesënnert.  

Fir e Biesem ze bannen, huet ee gemenkerhand eng hallef Stonn gebraucht.  

Zu Lëtzebuerg war Viichte bekannt fir seng Biesemsbënner.  

 Literatur 
 Orlewski-Eyschen, Jacqueline, Duhr, Nicole et al. Et war een deemools net méisseg: Al Beruffer a Broutverdéngschter, Band 1. Itzig: RBS, 2009. ISBN 9782959972157
 Orlewski-Eyschen, Jacqueline, Duhr, Nicole et al. Et war een deemools net méisseg: Al Beruffer a Broutverdéngschter, Band 2. Itzig: RBS, 2010. ISBN 9782959972167

 Kuckt och 
 Biischtebënner

 Um Spaweck 

Kategorie:Handwierker